Решението за винетките излезе в сайта на ВАС – DeFakto.bg
Home / Законът / Решението за винетките излезе в сайта на ВАС
De Fakto 29.07.2016	Законът Напишете коментар 1,480 Прегледа
Решението, с което Върховният административен съд отмени поскъпването на винетките, вече е публично и може да бъде открито на сайта на съда. Най-популярното увеличение е на годишните винетки за леки автомобили, които скочиха от 67 на 97 лева.
На 14 юли с 2 срещу 1 гласа тричленката на ВАС обяви, че промяната в Тарифата за таксите, събирани от пътната агенция и гласувана с Постановление на Министерския съвет е приета в нарушение на конституционния принцип за обоснованост и съразмерност на таксите с доходите на гражданите, както и на Закона за нормативните актове. Зад това застанаха съдиите Светлозара Анчева и Мадлен Петрова. Председателят на състава Йордан Константинов остана на „особено мнение“, според него всички правила са били спазени. А регионалният министър Лиляна Павлова обяви, че ще обжалват отмяната на поскъпването пред петчленка на ВАС и се позова на мнението на Константинов.
На 22 юли De Facto Legal сигнализира, че важното за гражданите и за властите решение скандално близо 10 дни не се появява на сайта на ВАС и на практика си остава скрито. А журналистите и обществото научиха за него от „други“ източници. Вместо текста на решението в сайта на съда стоеше емблематичният надпис: „Документът е в процес на обезличаване на лични данни“.
E, съдът вече се поправи. Желаещите да се запознаят с решението за винетките вече могат да го направят.
Предишна Доц. Александър Корнезов одобрен за съдия в Общия съд на ЕС
Следваща Местан: Регистрацията на ДОСТ е добра новина за България